Sony launches 5G smartphone Xperia 1 II, Special for photography enthusiasts | टेक: Sony ने लॉन्च किया 5G स्मार्टफोन Xperia 1 II, फोटोग्राफी के शौकीनों के लिए है खास - दैनिक भास्कर हिंदी
टेक: Sony ने लॉन्च किया 5G स्मार्टफोन Xperia 1 II, फोटोग्राफी के...
टेक: Sony ने लॉन्च किया 5G स्मार्टफोन Xperia 1 II, फोटोग्राफी के शौकीनों के लिए है खास
February 27th, 2020 15:26 IST
सोनी स्मार्टफोनसोनी एक्सपीरिया स्मार्टफोनसोनी 5जी स्मार्टफोनसोनी एक्सपीरिया वन IIएक्सपीरिया वन II कीमतएक्सपीरिया वन II फीचर्स
डिजिटल डेस्क, नई दिल्ली। जापानी दिग्गज कंपनी Sony (सोनी) ने लंबे इंतजार के ​बाद आखिरकार अपना पहला 5G स्मार्टफोन लॉन्च कर दिया है। यह फोन Xperia 1 II (एक्सपीरिया 1 II) है, हालांकि कंपनी ने अभी इसकी कीमत और उपलब्धता को लेकर कोई जानकारी नहीं दी है। यह दुनिया का पहला 20fps AF/AE ट्रैकिंग बर्स्ट के साथ आने वाला स्मार्टफोन है। साथ ही इसमें कंपनी ने 21:9 CinemaWide 4K HDR डिस्प्ले का उपयोग किया है।
फोटोग्राफी के शौकीनों के लिए Sony का यह स्मार्टफोन शानदार अनुभव प्रदान करेगा। यह हैंडसेट ब्लैक, व्हाइट और पर्पल तीन कलर वेरिएंट में उपलब्ध होगा। आइए जानते हैं इस फोन की खूबियों के बारे में...
Sony Xperia 1 II स्पेसिफिकेशन
Sony Xperia 1 II में 6.5 इंच की 4K OLED HDR डिस्प्ले दी गई है, जो कि 1644x3840 पिक्सल का रेज्यूलेशन देगी। इसका आस्पेक्ट रेश्यो 21:9 है। इसकी स्क्रीन को कॉर्निंग गोरिल्ला ग्लास 6 की सुरक्षा दी गई है।
बात करें कैमरा की तो Sony Xperia 1 II में फोटोग्राफी के लिए क्वाड रियर कैमरा सेटअप दिया गया है। इसमें 12-मेगापिक्सल का प्राइमरी कैमरा (1 / 1.7-इंच Exmor RS सेंसर) दिया गया है। वहीं दूसरा अपर्चर f/2.4 के साथ 12 मेगापिक्सल का अल्ट्रा वाइड एंगल लेंस और तीसरा अपर्चर f/2.2 के साथ 12 मेगापिक्सल का टेलिफोटो लेंस दिया गया है। दोनों लेंस ऑप्टिकल इमेज स्टेबलाइजेशन (OIS) को सपोर्ट करते हैं। इसके अलावा चौथा 3D iToF (टाइम ऑफ फ्लाइट) सेंसर है। कैमरा में रियल-टाइम आई AF, 3x ऑप्टिकल जूम, 20fps तक AF/AE ट्रैकिंग बर्स्ट और 60 बार प्रति सेकंड लगातार AF/AE कैलकुलेशन जैसे फीचर्स का सपोर्ट मिलता है।
सेल्फी और वीडियो कॉलिंग के लिए इस स्मार्टफोन में अपर्चर f/2.0 लेंस के साथ 8-मेगापिक्सल का फ्रंट कैमरा दिया गया है, जो 84 डिग्री के व्यू फील्ड (FoV) के साथ आता है।
OnePlus 7T Pro को मिला बेस्ट स्मार्टफोन अवॉर्ड, जानिए इसके खास फीचर्स
इस स्मार्टफोन को सिर्फ एक वेरिएंट में लॉन्च किया गया है। जिसमें 8GB रैम के साथ 256GB इंटरनल स्टोरेज दी गई है। आवश्यकता पड़ने पर स्मार्टफोन की स्टोरेज को माइक्रोएसडी कार्ड की मदद से 1TB तक बढ़ाया जा सकता है।
5G कनेक्टिविटी के साथ आने वाला Sony Xperia 1 II स्मार्टफोन Android 10 ओएस पर रन करता है। इस फोन में पावरफुल प्रोसेसर स्नैपड्रैगन 865 दिया गया है। वहीं ग्राफिक्स के लिए इस फोन में Adreno 650 जीपीयू मौजूद है।
पावर के लिए इस इस स्मार्टफोन में 4,00mAh की बैटरी दी गई है, जो कि 21W USB-PD फास्ट चार्जिंग और Qi वायरलेस चार्जिंग सपोर्ट के साथ आती है।
पोर्टेबल स्पीकर: Soundcore Rave Mini पार्टी स्पीकर भारत में लॉन्च, जानें कीमत और खूबियां
Z3mJT
Suraj Kumar February 28th, 2020 11:32 IST
400mAh battery... Jyada nhi h?